مزگەوتی شێخی چۆلی
مزگەوتی شێخی چۆلی مزگەوتێکە لە ساڵی ١٨٨٣ لەلایەن شێخ محەممەدی چۆلی و خەلیفە و موریدەکانی لە قووڕ و کەرچووچ دروستکراوە، دواتر لە ساڵی ١٩٧٤ بە شێوەیەکی باشتر و جوانتر نوژەن کرایەوە تا سیمایەکی شارستانی جوان و قەشەنگی پێوە دیار بێت.

چۆن مزگەوتی شێخی چۆلی دروست کراوە 
بەپێی سەرچاوەکانی مێژوو ئەو زەوییەی کە مزگەوتی شێخی چۆلی لەسەر بینا کراوە موڵکی حاجی ڕەشید ئاغا بووە کە یەکێک بووە لە موریدەکانی شێخی چۆلی و کاتی خۆی پێشکەشی کردووە کە ئەو شوێنە مزگەوتی لەسەر بینا بکرێت.

ڕۆژانە خواردن بە ھەژاران دەدرێ 
ماوەی زیاتر لە ١٣٩ سالە دروست کراوە و ماوەی١٢٠ساڵیشە لەو مزگەوتە میوان و کەمدەرامەت و ئەو کەسانەی نوێژ لە مزگەوتەکە دەکەن، خواردنیان بۆ ئامادە دەکرێت، ڕۆژانە لەم مزگەوتەدا خواردن بۆ نزیکەی ٥٠٠ کەس ئامادە دەکرێت بەبێ جیاوازی ئاینی و نەتەوەیی، تێچوی خواردنەکەش لەلایەن کەسانی خێرخوازەوە دابین دەکرێت.

لە مزگەوتی شێخی چۆلی ٧ ژن و ٥ پیاو ڕۆژانە سەرقالی ئامادەکردنی خواردنن بۆ ئەو کەسانەی ڕوو لەو مزگەوتە دەکەن و ڕۆژانە ٧ سەر ئاژەل و زیاتر لە١٢٠ کیلۆ برنج بۆ یەک ژەمی خواردن بەکاردەھێندرێت.

پێش نوێژ و وتارخوێنەکانی مزگەوتی شێخی چۆلی 
بە درێژایی مێژووی ئەو مزگەوتە ژمارەیەک زانای پایە بەرز لە مزگەوتی شێخی چۆلی وەک پێش نوێژ و وتارخوێن کاریانکردووە لەوانە:-
 مەلا محەممەد ئەمین شێخ محەممەد
 مەلا عەبدوڵڵا مەلا محەممەد ئەمین
 مەلا یونس ئیسماعیل
 مەلا حاجی ئەلیاس ئەفەندی ئیسماعیل
 مەلا یاسین مستەفا
 مەلا تەھا یونس
 مەلا جەمال تەھا
 مەلا سەید محەممەد سەید ئیسماعیل
 مەلا عەلی مەلا عەبدوڵڵا
 مەلا فایز مەلا عەبدوڵڵا
 مەلا عیمادەدین فایز عەبدوڵڵا - پێش نوێژ و وتارخوێنی ئێستابە.

ئەمانەش ببینە 
 منارەی چۆلی

سەرچاوەکان 

مزگەوتەکان
مزگەوتەکانی عێراق
مزگەوتەکانی کوردستان
مزگەوتەکانی ھەولێر